సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నోట్ల రద్దు తర్వాత 99 శాతం రూ.1,000 నోట్లు వెనక్కి?
నల్లధనంపై నియంత్రణ చర్యల్లో భాగంగా గతేడాది నవంబరులో రూ.1000, రూ.500 నోట్లను కేంద్రం రద్దు చేసింది. నోట్లు రద్దుచేసి ఎనిమిది నెలలు పూర్తయినా వెనక్కు చేరిన నోట్ల వివరాల గురించి ఆర్బీఐ అధికారికంగా ఎలాంటి ప్రకటన చేయలేదు.
TNN | Updated:
Aug 27, 2017, 10:37AM IST
నల్లధనంపై నియంత్రణ చర్యల్లో భాగంగా గతేడాది నవంబరులో రూ.1000, రూ.500 నోట్లను కేంద్రం రద్దు చేసింది. నోట్లు రద్దుచేసి ఎనిమిది నెలలు పూర్తయినా వెనక్కు చేరిన నోట్ల వివరాల గురించి ఆర్బీఐ అధికారికంగా ఎలాంటి ప్రకటన చేయలేదు. దీనిపై సుప్రీంకోర్టు జోక్యం చేసుకోవాలని సగటు ప్రజలు భావిస్తున్నారు. రద్దుచేసిన రూ.1,000 నోట్లలో కనీసం 99 శాతం బ్యాంకుల ద్వారా వెనక్కు వచ్చినట్లు రిజర్వ్ బ్యాంక్ ఆఫ్ ఇండియా తన వెబ్&zwnj;సైట్&zwnj;లో తెలియజేసింది. 2017 మార్చి చివరి నాటికి రూ.8,925 కోట్ల విలువైన రూ.1,000 నోట్లు చలామణిలో ఉన్నట్లు ఈ వివరాల్లో పొందుపరిచింది. ఆర్బీఐ ప్రకారం చలామణిలో ఉన్న మొత్తం రూ.1,000 నోట్లు రద్దు తర్వాత పూర్తిగా వెనక్కు రాలేదని తెలుస్తోంది.
నవంబరు 8 నాటికి రూ.6,858 మిలియన్ రూ.1,000 చలామణిలో ఉన్నట్లు కేంద్ర ఆర్థిక శాఖ సహాయ మంత్రి సంతోశ్ కుమార్ గంగ్వార్ గత ఫిబ్రవరి 3 న లోక్&zwnj;సభలో ప్రకటించారు. అంటే వీటి విలువ రూ.6.86 లక్షల కోట్లు. ఆర్బీఐ అంచనా ప్రకారం 98.7 శాతం బ్యాంకులకు చేరినట్లు, ప్రస్తుతం 1.3 శాతం ఇంకా ప్రజల వద్దే ఉన్నట్లు తెలుస్తోంది. దీనిపై పూర్తి వివరాల కోసం ఆర్బీఐని మీడియా ప్రతినిధులు శుక్రవారం సంప్రదించినా స్పందించలేదు. విషయంలో ఇదే అంచనాలు రూ.500 నోట్ల విషయంలో సరికాదు. ఎందుకంటే మార్చి 31 నాటికి కొత్త రూ.500 నోట్లు పూర్తిగా మార్కెట్&zwnj;లోకి వచ్చాయి. 99 శాతం రూ.1,000 నోట్లు వెనక్కు వచ్చినట్లయితే రూ.500 నోట్లు విషయంలో దీనికి భిన్నంగా ఉంటుందని భావించడం లేదని జేఎన్&zwnj;యూ ఆర్థశాస్త్ర విభాగం ప్రొఫెసర్ సూర్జిత్ మజుందార్ వ్యాఖ్యానించారు.